**ПОКАЗАТЕЛИ, ОТНОСИТЕЛНАТА ИМ ТЕЖЕСТ**

**И МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА**

**НА ОФЕРТАТА**

**За възлагане на обществена поръчка чрез събиране на оферти по реда на глава двадесет и шеста от ЗОП, с предмет: “Доставка на готови закуски и готов топъл обяд за учениците в ОУ "Св. Св. Кирил и Методий" - с. Калековец за учебната 2016/2017 г.”**

 **Използваният от възложителя критерий за оценка на офертите е „Най-ниска цена”.**

Оценяването на всяка оферта по критерия „Най-ниска цена“ се извършва по следния начин:

**1. Най-ниската предложена единична цена с ДДС за доставка на закуска – 1 бр.** (сутрешна и следобедна), **се дели на единичната цена, предложена от оценявания участник. Полученото се умножава по коефициент за тежест „29“, или:**

(Най-ниска цена за закуска : цена за закуска от оценявания участник) х 29

**2. Най-ниската предложена единична цена с ДДС за доставка на 1 бр. подкрепителна закуска** преди обяда, съставена от плод/плодове – само за децата от подготвителната група, **се дели на единичната цена, предложена от оценявания участник. Полученото се умножава по коефициент за тежест „3“, или:**

(Най-ниска цена за подкрепителна закуска : цена за подкрепителна закуска от оценявания участник) х 3

**3. Най-ниската предложена единична цена с ДДС за доставка на готова за консумация храна за обяд за едно дете, състояща се от:**

**а) „първо ястие“ – (топла супа, таратор, др.);**

**б) „второ ястие“ – основно топло обедно ястие;**

**г) „трето ястие“ – десерт,**

доставено в термо съдове и с пакетирани прибори за еднократна употреба, заедно с по 1 филия хляб към всяка порция, предназначена само за децата от подготвителната група, и отговаряща, на нормативните изисквания за грамаж, калоричност и др. за тази възрастова група**, се дели на цената, предложено от оценявания участник. Полученото се умножава по коефициент за тежест „9“, или:**

(Най-ниска цена за обяд за дете от подготвителна група : цена за обяд за дете от подготвителна група, от оценявания участник) х 9

**4.** **Най-ниската предложена** **единична цена с ДДС за доставка на 1 порция топло основно обедно ястие** в термо съдове и с пакетирани прибори за еднократна употреба, с две филии хляб, към всяка порция, за един учебен ден, предназначена за учениците от І до ІV клас, и отговаряща на нормативните изисквания за грамаж, калоричност и др. за тази възрастова група, **се дели на цената, предложена от оценявания участник. Полученото се умножава по коефициент за тежест „29“, или**

(Най-ниска цена за обяд за ученик І – ІV клас : цена за обяд за ученик І – ІV клас от оценявания участник) х 29

**5.** **Най-ниската предложена** **единична цена с ДДС за доставка на 1 порция топло основно обедно ястие** в термо съдове и с пакетирани прибори за еднократна употреба, с две филии хляб, към всяка порция, за един учебен ден, предназначена за учениците от V до VІІ клас, и отговаряща на нормативните изисквания за грамаж, калоричност и др. за тази възрастова група**, се се дели на цената, предложена от оценявания участник. Полученото се умножава по коефициент за тежест „30“, или**

(Най-ниска цена за обяд за ученик V – VІІ клас : цена за обяд за ученик V – VІІ клас от оценявания участник) х 30

Получените резултати от пресмятанията на формулите по т. 1 – 5 се събират. Полученият сбор е оценката, която участникът получава.

Коефициентите за тежест за оценяване на предложените единични цени на различните видове закуски и обяди, които ще се доставят, са определени като размери според съотношението спрямо общата стойност на договора, което има общата цена за всеки един вид доставка (а именно: сутрешни закуски; подкрепителни закуски; следобедни закуски; обедни ястия за ПГ; обедно ястие за ученици от І – ІV клас; обедно ястие за ученици от V – VІІ клас).

При получен равен краен резултат в точки между двама или повече участници, на по-предно място се класира този, който е дал по-ниска цена за обедните ястия по т. 4 и 5, изчислена като сбор между единичните цени по т. 4 и 5. Ако отново сборът от единичните цени по т. 4 и 5 е равен, на по-предно место се класира участникът, предложил по-ниска единична цена за закуска по т. 1. Ако отново има равенство, тогава определянето на участника, който да бъде класиран на по-предно място се решава чрез теглене на жребий по следния начин:

Наименованията на участниците, посочили равни цени, се написват на отделни листчета от член на комисията, определен с нейно решение. Листчетата с надписите се показват на всички присъстващи в залата от председателя на комисията. След това всяко листче се поставя в отделен бял плик, който е непрозрачен. Всички пликове, в които се поставят листчета са еднакви по цвят и вид. Пликовете с поставени в тях листчета се запечатват и след това се поставят в непрозрачна кутия и се разбъркват от един от членовете на комисията, определен с нейно решение. След това председателят на комисията изтегля плик от кутията. Отваря плика, изважда листчето и прочита на всеослушание наименованието на участника, написано на листчето. Показва листчето на всички, за да видят написаното. Участникът, чието наименование е записано на листчето в изтегления плик се класира на по-предно място от тези участници, предложили еднаква на неговата цена. Ако повече от двама участници са с равни резултати по предходния абзац, се класират последователно в съответствие с изтегляния жребий.